钦定古今图书集成/理学汇编/字学典/第098卷 > 释宝志
## 钦定古今图书集成/理学汇编/字学典/第098卷 > 释宝志

按《南史陶弘景传》：“释宝志者，不知何许人。齐宋之交，
稍显灵迹。梁武帝尤深敬事。天监十三年卒。先是遇
琅邪王筠，与交言欢饮，至亡敕命筠为碑，盖先觉云。”
按《唐书艺文志》：僧宝志《文字释训》三十卷。

按《江淮异人录》：南唐元宗保大中，伏龟山圮得石函，
中有铭云：“‘天监十四年秋八月，葬宝公于是’。铭有引
曰：‘宝公常为偈，大字书于版，用帛羃之’。是时皆莫知
其旨，云在五百年后。至卒乃归，其铭同葬焉。其字皆
小篆，体势完备。